Poboljšanje odnosa SAD i Egipta
Mubarakov posjet Washingtonu smatra se znakom da Kairo želi obnovu odnosa te da egipatski čelnik ima povjerenja u predsjednika Obamu
Predsjednik Egipta Hosni Mubarak posjetio je Washington niti tri mjeseca nakon govora predsjednika Obame u Kairu, u kojem se obratio stanovnicima islamskih zemalja. Oba su posjeta znaci da se napetosti u odnosima Amerike i Egipta smiruju, nakon osam godina administracije predsjednika Georgea Busha. Naglaskom na demokratskim reformama i ljudskim pravima, predsjednik je Bush na Egipat izvršio snažan pritisak, što se Mubaraku nije sviđalo – kaže Edward Walker, bivši zamjenik američke državne tajnice, koji je u američkoj diplomaciji bio odgovoran za odnose sa zemljama Srednjeg istoka. Edward Walker je tijekom prošlog desetljeća bio američki veleposlanik i u Izraelu i u Egiptu. On kaže da Hosni Mubarak ima mnogo iskustva s američkim predsjednicima. Činjenica da je Mubarak na vlasti već 28 godina - u državi koja nije demokracija - budi zabrinutost u vezi njegova nasljednika. Predsjednik je nije izričito rekao hoće li se kandidirati na izborima 2011, ali mnogi u to sumnjaju s obzirom da bi tada imao skoro 90 godina. Kao glavni kandidati za nasljednika spominju se šef egipatskih obavještajnih službi i Mubarakov sin. Said Sadek, politolog koji predaje na Američkom sveučilištu u Kairu, kaže da ga najviše brine nestabilnost nakon Mubaraka te stvaranje političkog vakuuma koji bi mogli iskoristiti ekstremisti. Washington na Srednjem istoku zato nema mnogo vremena. Predsjednik Barack Obama je svojim naglaskom na Srednji istok u regiji pobudio nade da bi se uskoro mogao postići sveobuhvatni mirovni sporazum između Izraela i Palestinaca te okolnih arapskih zemalja. O tome je u Washingtonu nedavno govorio Abdel Moneim Said Aly, direktor Centra za politička i strateška istraživanja Al Ahram u Kairu. Međutim, Edward Walker, bivši visoki dužnik američke diplomacije i stručnjak za Srednji istok, ne očekuje brze pomake. Edward Walker kaže da je Barack Obama diskretniji od Georgea Busha kada je u pitanju vršenje pritiska na Egipat da započne demokratske reforme. On nije javan u tome, možda je to spomenuo za vrijeme sastanka s Mubarakom – kaže Walker.